Adresse IP

Un adresse de Internet Protocol (IP) es un identification numeric (adresse logic) qui es assignate al apparatos participante in un rete de computatores usante le Internet Protocol pro communication inter su nodos.,  Ben que le adresses IP es immagazinate in forma de numeros binari, illos es normalmente visualisate in notationes legibile per humanos, como 208.77.188.166 (pro IPv4), e 2001:db8:0:1234:0:567:1:1 (pro IPv6). Le rolo del adresse IP ha essite characterisate assi: "Un nomine indica lo que nos cerca. Un adresse indica ubi illo es. Un route indica como attinger lo.", 

Le designatores original de TCP/IP ha definite un adresse IP como un numero de 32 bits e iste systema, hodie appellate Internet Protocol Version 4 (IPv4), continua de esser in uso. Nonobstante, debite al enorme crescimento de Internet e le depletion resultante del spatio de adresses, un nove systema de adressage (IPv6), con 128 bits pro cata adresse, ha essite disveloppate ().

Le Internet Protocol ha etiam le carga de routar pacchettos de datos inter retes, e le adresses IP specifica le locationes del nodos de origine e de destination in le topologia del systema de routes. Pro iste scopo, alcun del bits in un adresse IP es usate pro designar un subrete. Le numero de iste bits es indicate in notation CIDR, appendite al adresse IP, p.ex. 208.77.188.166/24.

Con le disveloppamento de retes private e le menacia del exhaustion de adresses IPv4, un gruppo de spatios de adresses private ha essite reservate per . Iste adresses private pote esser usate per omne persona intra un rete private. Illos es sovente usate con traductores de adresses de rete pro connecter al Internet public global.

Le Internet Assigned Numbers Authority (IANA) es responsabile pro le gerentia global del spatio de adresses IP. Le IANA coopera on cinque Regional Internet Registries (RIRs) pro allocar blocos de adresses IP a Local Internet Registries (providitores de servicio Internet) e altere entitates.

 Referentias 

Categoria:Internet
Categoria:Identificatores